CELEX: 32005D0339
Language: el
Date: 2005-04-25 00:00:00
Title: 2005/339/EK: Απόφαση της Επιτροπής, της 25ης Απριλίου 2005, για τροποποίηση της απόφασης 2003/526/ΕΚ όσον αφορά τα μέτρα καταπολέμησης της κλασσικής πανώλης των χοίρων στη Γαλλία [κοινοποιηθείσα υπό τον αριθμό Ε(2005) 1249] (Κείμενο που παρουσιάζει ενδιαφέρον για τον ΕΟΧ)

29.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 108/87
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 25ης Απριλίου 2005
   για τροποποίηση της απόφασης 2003/526/ΕΚ όσον αφορά τα μέτρα καταπολέμησης της κλασσικής πανώλης των χοίρων στη Γαλλία
   [κοινοποιηθείσα υπό τον αριθμό Ε(2005) 1249]
   (Κείμενο που παρουσιάζει ενδιαφέρον για τον ΕΟΧ)
   (2005/339/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Για την αντιμετώπιση της κλασικής πανώλης των χοίρων σε ορισμένα κράτη μέλη, η Επιτροπή εξέδωσε την απόφαση 2003/526/ΕΚ, της 18ης Ιουλίου 2003, σχετικά με μέτρα προστασίας όσον αφορά την κλασική πανώλη των χοίρων σε ορισμένα κράτη μέλη (2). Η εν λόγω απόφαση θεσπίζει ορισμένα συμπληρωματικά μέτρα για την καταπολέμηση της κλασικής πανώλης των χοίρων.
            
         
               (2)
            
            
               Η Γαλλία ενημέρωσε την Επιτροπή σχετικά με την πρόσφατη εξέλιξη της νόσου αυτής στους αγριόχοιρους στην περιοχή των βορείων Βοσγίων της Γαλλίας. Από τα επιδημιολογικά στοιχεία προκύπτει ότι πρέπει να τροποποιηθεί η περιοχή στην οποία εφαρμόζονται τα μέτρα καταπολέμησης της νόσου.
            
         
               (3)
            
            
               Συνεπώς, η απόφαση 2003/526/ΕΚ θα πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέρος I σημείο 2 του παραρτήματος της απόφασης 2003/526/ΕΚ αντικαθίσταται από το κείμενο του παραρτήματος.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 25 Απριλίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 29· οδηγία όπως τροποποιήθηκε τελευταία από την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).
   
      (2)  ΕΕ L 183 της 22.7.2003, σ. 46· απόφαση όπως τροποποιήθηκε τελευταία από την απόφαση 2005/225/ ΕΚ (ΕΕ L 71 της 17.3.2005, σ. 70).
   
      ΠΑΡΑΡΤΗΜΑ
      
         «2)   Γαλλία:
         Το έδαφος των νομών Bas-Rhin και Moselle που βρίσκεται στα δυτικά του ποταμού Ρήνου και της διώρυγας Ρήνου-Μάρνη, στα βόρεια του αυτοκινητόδρομου A 4, στα ανατολικά του ποταμού Σάαρ και στα νότια των συνόρων με τη Γερμανία, και οι δήμοι Holtzheim, Lingolsheim και Eckbolsheim.»